b"\n_START_ARTICLE_\nMirna Juki\xc4\x87\n_START_SECTION_\nFam\xc3\xadlia\n_START_PARAGRAPH_\nJuki\xc4\x87 va n\xc3\xa9ixer a Novi Sad (actualment S\xc3\xa8rbia, aleshores RFS de Iugosl\xc3\xa0via) i va cr\xc3\xa9ixer a Vukovar, Cro\xc3\xa0cia. El novembre de 1991, la fam\xc3\xadlia es va traslladar a Zagreb, i el seu pare la va comen\xc3\xa7ar a entrenar a Mladost l'any 1996. El seu germ\xc3\xa0, Dinko Juki\xc4\x87, qui al principi tamb\xc3\xa9 entrenava amb ella va esdevenir, igual que Mirna, un nedador de nivell internacional. Durant la tardor de 1999, la fam\xc3\xadlia es va traslladar de nou, aquest cop a Viena, \xc3\x80ustria, i aquell mateix any Mirna i el seu germ\xc3\xa0 van adquirir la ciutadania austr\xc3\xadaca mentre que els seus pares es van quedar amb la seva nacionalitat.\n_START_SECTION_\nCarrera ol\xc3\xadmpica\n_START_PARAGRAPH_\nAls Jocs Ol\xc3\xadmpics de 2008 Juki\xc4\x87 va guanyar una medalla de bronze als 100\xc2\xa0m bra\xc3\xa7a on tamb\xc3\xa9 va participar als 200\xc2\xa0m bra\xc3\xa7a. Al Campionat del m\xc3\xb3n de nataci\xc3\xb3 de 2009 va guanyar la medalla de bronze a la final de 200 m bra\xc3\xa7a amb un temps de 2:21.97.\n_START_SECTION_\nEntrenament\n_START_PARAGRAPH_\nPels Jocs Ol\xc3\xadmpics de 2004 i 2008, Juki\xc4\x87 va entrenar al Race Club, un club de nataci\xc3\xb3 fundat per els nedadors ol\xc3\xadmpics Gary Hall Jr. i el seu pare, Gary Hall Sr.El Race Club, conegut inicialment com The World Team, va ser dissenyat per servir com a grup d'entrenament per a nedadors d'elit per les olimp\xc3\xadades de 2000 a Sydney. Per poder entrenar al club, s'ha d'haver estat posicionat en el top 20 mundial en els 3 anys anteriors o en el top 3 del seu pa\xc3\xads l'any anterior. Al Race Club van haver nedadors com Roland Mark Schoeman, Mark Foster, Ryk Neethling, Ricardo Busquets i Therese Alshammar."